[Foto’s] Bekende kremetart val omDie grootste kremetartboom het omgeval (Foto: Sunland Baobab, Facebook) Die boom, wat bekend gestaan het as die grootste kremetart in die wêreld het Donderdagoggend omstreeks 04:00 omgeval, het Doug en Heather van Heerden van Big Baobab bevestig. “Ons sou nooit kon dink dat hierdie groot reus, wat al hierdie jare lank so stewig bly staan het, so tragies kon breek nie.” Niemand is tydens die voorval beseer nie. Deur middel van koolstofdatering is daar in een studie bepaal dat die boom nagenoeg 1 060 jaar oud is (plus of minus 75 jaar). Ander studies het egter voorgestel dat die boom selfs ouer kan wees. Sunland Baobab se omtrek was 46,8 meter en dit het selfs ŉ kroeg aan die binnekant gehad. Toeriste van oor die wêreld heen het die boom kom besoek.